CELEX: 62017TA0649
Language: fi
Date: 2020-05-28 00:00:00
Title: Asia T-649/17: Unionin yleisen tuomioistuimen tuomio 28.5.2020 – ViaSat v. komissio (Oikeus tutustua asiakirjoihin – Asetus (EY) N:o 1049/2001 – Asiakirja, joka koskee toimenpiteitä, joita edellytetään sen takaamiseksi, että satelliittivälitteisiä matkaviestinpalveluja tarjoavat valtuutetut operaattorit noudattavat päätöksessä N:o 626/2008/EY tarkoitettuja yhteisiä ehtoja – Asiakirjoihin tutustumista koskevan oikeuden implisiittinen ja nimenomainen epääminen – Tarkastus-, tutkinta- ja tilintarkastustoimien tarkoitusten suojaa koskeva poikkeus – Ylivoimainen yleinen etu – Asiakirjoihin tutustumista koskevan oikeuden osittainen epääminen)

13.7.2020   
            
            
               FI
            
            
               Euroopan unionin virallinen lehti
            
            
               C 230/23
            
         
      Unionin yleisen tuomioistuimen tuomio 28.5.2020 – ViaSat v. komissio
      (Asia T-649/17) (1)
      
      (Oikeus tutustua asiakirjoihin - Asetus (EY) N:o 1049/2001 - Asiakirja, joka koskee toimenpiteitä, joita edellytetään sen takaamiseksi, että satelliittivälitteisiä matkaviestinpalveluja tarjoavat valtuutetut operaattorit noudattavat päätöksessä N:o 626/2008/EY tarkoitettuja yhteisiä ehtoja - Asiakirjoihin tutustumista koskevan oikeuden implisiittinen ja nimenomainen epääminen - Tarkastus-, tutkinta- ja tilintarkastustoimien tarkoitusten suojaa koskeva poikkeus - Ylivoimainen yleinen etu - Asiakirjoihin tutustumista koskevan oikeuden osittainen epääminen)
      (2020/C 230/28)
      Oikeudenkäyntikieli: englanti
      
         Asianosaiset
      
      
         Kantaja: ViaSat, Inc. (Carlsbad, Kalifornia, Yhdysvallat) (edustajat: asianajajat J. Ruiz Calzado, L. Marco Perpiñà, P. de Bandt ja M. Gherghinaru)
      
         Vastaaja: Euroopan komissio (asiamiehet: C. Ehrbar ja S. Delaude)
      
         Väliintulija, joka tukee vastaajan vaatimuksia: Inmarsat Ventures Ltd (Lontoo, Yhdistynyt kuningaskunta) (edustajat: asianajajat C. Spontoni, B. Amory ja É. Barbier de La Serre sekä barrister A. Howard)
      
         Oikeudenkäynnin kohde
      
      SEUT 263 artiklaan perustuva vaatimus komission implisiittisen päätöksen, jolla hylättiin kantajan 31.5.2017 tekemä uudistettu hakemus saada tutustua asiakirjaan ”Toimenpidesuunnitelma satelliittivälitteisiä matkaviestintäpalveluja tarjoavien järjestelmien valitsemisesta ja valtuuttamisesta 30.6.2008 annetun Euroopan parlamentin ja neuvoston päätöksen N:o 626/2008/EY yhteisten ehtojen noudattamisesta, uudet välivaiheet ja niitä koskevat määräajat mukaan lukien), kumoamiseksi ja vaatimus komission 1.12.2017 antaman päätöksen C(2017) 8219 final, jolla evättiin oikeus saada tutustua edellä mainittuun toimenpidesuunnitelmaan, kumoamiseksi.
      
         Tuomiolauselma
      
      
                  1)
               
               
                  Lausunnon antaminen Euroopan komission implisiittisen päätöksen, jolla hylättiin ViaSat, Inc:n tekemä uudistettu hakemus saada tutustua asiakirjaan ”Toimenpidesuunnitelma satelliittivälitteisiä matkaviestintäpalveluja tarjoavien järjestelmien valitsemisesta ja valtuuttamisesta 30.6.2008 annetun Euroopan parlamentin ja neuvoston päätöksen N:o 626/2008/EY yhteisten ehtojen noudattamisesta, uudet välivaiheet ja niitä koskevat määräajat mukaan lukien”, laillisuudesta raukeaa.
               
            
                  2)
               
               
                  Kanne hylätään muilta osin.
               
            
                  3)
               
               
                  ViaSat vastaa kolmesta neljäsosasta omia oikeudenkäyntikulujaan, ja se velvoitetaan korvaamaan kolme neljäsosaa komission ja Inmarsat Ventures Ltd:n oikeudenkäyntikuluista.
               
            
                  4)
               
               
                  Komissio vastaa yhdestä neljäsosasta omia oikeudenkäyntikulujaan, ja se velvoitetaan korvaamaan yksi neljäsosa ViaSatin ja Inmarsat Venturesin oikeudenkäyntikuluista.
               
            
         (1)  EUVL C 402, 27.11.2017.